20.12.2012 Den Europæiske Unions Tidende L 351/47 (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 6. december 2012 om indgåelse af aftalen i form af brevveksling mellem Den Europæiske Union og Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 og aftalen i form af brevveksling mellem Den Europæiske Union og Thailand i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 (2012/792/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammen- holdt med artikel 218, stk. 6, litra a), nr. v), under henvisning til forslag fra Europa-Kommissionen, under henvisning til Europa-Parlamentets godkendelse, og ud fra følgende betragtninger: (1) Den 25. maj 2009 bemyndigede Rådet Kommissionen til at åbne forhandlinger i henhold til artikel XXVIII i GATT 1994 med henblik på genforhandling af indrømmelserne for toldpositionerne for fjerkrækød i henhold til kapitel 16 i den kombinerede nomenklatur som fastsat i artikel 1 i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldta- rif (). (2) — Disse forhandlinger mundede ud i aftaler i form af brev- veksling med Thailand, paraferet den 22. november 2011,0g med Brasilien, paraferet den 7. december 2011 (i det følgende »aftalerne«). (3) I overensstemmelse med Rådets afgørelse 2012/231/EU af 23. april 2012 (?) blev aftalerne undertegnet på Unio- nens vegne den 26. juni 2012 med Brasilien og den 18. juni 2012 med Thailand. (4) — Disse aftaler bør godkendes — () EFT L 256 af 7.9.1987, s. 1. (?) EUT L 117 af 1.5.2012, s. 1. VEDTAGET DENNE AFGØRELSE: Artikel 1 Aftalen i form af brevveksling mellem Den Europæiske Union og Brasilien i henhold til artikel XXVIII i den almindelige over- enskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 og aftalen i form af brevveksling mellem Den Europæiske Union og Thailand i henhold til artikel XXVIII i den almindelige overenskomst om told og uden- rigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994, godkendes herved på Unionens vegne. Teksterne til aftalerne er knyttet til denne afgørelse. Artikel 2 Rådets formand fremsender på Unionens vegne de meddelelser, der er omhandlet i aftalerne. Artikel 3 Denne afgørelse træder i kraft dagen efter vedtagelsen. Udfærdiget i Bruxelles, den 6. december 2012. På Rådets vegne S. CHARALAMBOUS Formand